"Ҽыԥсахра дук иалагалоу ҳәа акгьы ыҟаӡам. Аԥышәара аҽны жәохә-жәаф шәҟәы ҳаманы ҳнеиуеит, сааҭк шагу зегьы ҳааидтәалан инақәырԥшны убарҭ ашәҟәы рҟынтә иарбан тексту аус здырулаша азгәаҳҭоит. Дара анааилак рҿаԥхьа ашәҟәқәа иқәу рҟынтә акы аашьҭыхны, адаҟьа аартны дзыԥхьаша иҳарбоит. Аҩра ишыҟац еиԥш иаанхоит. Анаҩс зых иақәиҭу атемала аиҿцәажәара ҟалоит абас еиԥш: агазеҭқәа рацәаны иаагоит, уа аполитика, аекономика атемала ҳалацәажәартә еиԥш атекстқәа алаҳкаауеит. Уигьы заа иазгәаҭахом, аҽны аҭыԥан иалаҳкаауа акәзаауеит. Сара исыздырӡом атекстқәа, иара алингвистикатә акомиссиа алахәылацәагьы ирыздырӡом, атекстқәа иара аԥышәара аҽны ауп ианеилкаахо", - ҳәа азгәеиҭеит Касланӡиа.
Аԥсны ахада иалхрақәа мҩаԥысраны иҟоуп 2019 шықәса ԥхынгәы 21 рзы.
Алхратә комиссиа хада акандидатцәа рықәыргыларазы адокументқәа рыдкылара иалагоит лаҵара 22 рзы.
Шәазыӡырҩла арадио Sputnik Аԥсны аефир.